CELEX: 22017D1367
Language: hr
Date: 2017-05-16 00:00:00
Title: Odluka br. 1/2017 Zajedničkog odbora Regionalne konvencije o paneuromediteranskim povlaštenim pravilima podrijetla od 16. svibnja 2017. u pogledu zahtjeva Ukrajine da postane ugovorna stranka Regionalne konvencije o paneuromediteranskim povlaštenim pravilima podrijetla [2017/1367]

22.7.2017   
            
            
               HR
            
            
               Službeni list Europske unije
            
            
               L 191/11
            
         ODLUKA br. 1/2017 ZAJEDNIČKOG ODBORA REGIONALNE KONVENCIJE O PANEUROMEDITERANSKIM POVLAŠTENIM PRAVILIMA PODRIJETLA
   od 16. svibnja 2017.
   u pogledu zahtjeva Ukrajine da postane ugovorna stranka Regionalne konvencije o paneuromediteranskim povlaštenim pravilima podrijetla [2017/1367]
   ZAJEDNIČKI ODBOR,
   uzimajući u obzir Regionalnu konvenciju o paneuromediteranskim povlaštenim pravilima podrijetla (1),
   budući da:
   
               (1)
            
            
               Člankom 5. stavkom 1. Regionalne konvencije o paneuromediteranskim povlaštenim pravilima podrijetla (dalje u tekstu „Konvencija”) propisuje se da treća osoba može postati ugovorna stranka ove Konvencije pod uvjetom da zemlja kandidatkinja ili državno područje ima sporazum o slobodnoj trgovini koji je na snazi, kojim se predviđaju povlaštena pravila podrijetla s najmanje jednom ugovornom strankom.
            
         
               (2)
            
            
               Ukrajina je 12. rujna 2016. depozitaru Konvencije podnijela pisani zahtjev za pristupanje Konvenciji.
            
         
               (3)
            
            
               Ukrajina ima ugovore o slobodnoj trgovini koji su na snazi s nekoliko ugovornih stranaka Konvencije te stoga ispunjuje uvjet da postane ugovorna stranka utvrđen člankom 5. stavkom 1. Konvencije.
            
         
               (4)
            
            
               Člankom 4. stavkom 3. točkom (b) Konvencije predviđeno je da Zajednički odbor odlukom donosi pozive trećim osobama za pristup Konvenciji,
            
         DONIO JE OVU ODLUKU:
   Članak 1.
   Ukrajinu se poziva da pristupi Regionalnoj konvenciji o paneuromediteranskimm povlaštenim pravilima podrijetla.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 16. svibnja 2017.
      
         
            Za Zajednički odbor
         
         
            Predsjednik
         
         Péter KOVÀCS
      
   
   
      (1)  SL L 54, 26.2.2013., str. 4.